CELEX: C2005/257/10
Language: el
Date: 2005-10-15 00:00:00
Title: Υπόθεση C-321/05: Αίτηση για την έκδοση προδικαστικής αποφάσεως που υπέβαλε το Østre Landsret (Δανία) με διάταξη της 3ης Αυγούστου 2004 στην υπόθεση Hans Markus Kofoed κατά Skatteministeriet

15.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 257/6
            
         Αίτηση για την έκδοση προδικαστικής αποφάσεως που υπέβαλε το Østre Landsret (Δανία) με διάταξη της 3ης Αυγούστου 2004 στην υπόθεση Hans Markus Kofoed κατά Skatteministeriet
   (Υπόθεση C-321/05)
   (2005/C 257/10)
   Γλώσσα διαδικασίας: η δανική
   Με διάταξη της 3ης Αυγούστου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 23 Αυγούστου 2005, το Østre Landsret (Δανία), στο πλαίσιο της διαφοράς μεταξύ Hans Markus Kofoed και Skatteministeriet που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει το άρθρο 2, στοιχείο δ', της οδηγίας 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών την έννοια ότι δεν υφίσταται ανταλλαγή μετοχών κατά την έννοια της οδηγίας για το φορολογικό καθεστώς συγχωνεύσεων, όταν οι μετέχοντες της ανταλλαγής μετοχών γνωστοποιούν συγχρόνως με τη συμφωνία για την ανταλλαγή, κατά μη νομικώς δεσμευτικό τρόπο, ως κοινό σκοπό τους ότι κατά την πρώτη μετά την ανταλλαγή γενική συνέλευση της αποκτώσας εταιρίας προτίθενται να ψηφίσουν υπέρ διανομής μερίσματος, το οποίο υπερβαίνει το 10 % της ονομαστικής αξίας των τίτλων που παραδόθηκαν σε συνάρτηση με την ανταλλαγή μετοχών και πράγματι διανέμεται ένα τέτοιο μέρισμα;